ai4bharat/Pralekha huggingface dataset:
ప్రధాన మంత్రి కార్యాలయం
భారతదేశంయొక్క 73వ గణతంత్ర దినం సందర్భం లోశుభాకాంక్షలను వ్యక్తం చేసినందుకు గాను ప్రపంచ నేతల కు ధన్యవాదాలు తెలిపిన ప్రధానమంత్రి
భారతదేశం యొక్క 73వ గణతంత్ర దినం సందర్భం లో ప్రపంచ నేతలు వారి శుభకామనల ను వ్యక్తం చేసినందుకు గాను ప్రధాన మంత్రి శ్రీ నరేంద్ర మోదీ వారికి ధన్యవాదాలను తెలియజేశారు.
నేపాల్ ప్రధాని చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ,
‘‘ప్రధాని శ్రీ శేర్ బహాదుర్ దేవుబా గారు మీ స్నేహపూర్ణమైనటువంటి అభినందనల కు గాను ఇవే ధన్యావాదాలు. శతాబ్దాల పాతదైన మన మైత్రి కి మరింత దృఢత్వాన్ని ఇవ్వడం కోసం మనం కలసి పనిచేయడాన్ని ఇలాగే కొనసాగిస్తూ ఉందాం.’’ అని పేర్కొన్నారు.
In response to a tweet by PM of Bhutan, the Prime Minister said;
భూటాన్ ప్రధాని చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ,
‘‘భూటాన్ ప్రధాని గారు, భారతదేశం యొక్క గణతంత్ర దినం నాడు మీరు వ్యక్తం చేసిన స్నేహపూర్ణమైనటువంటి శుభాకాంక్షల కు ఇవే ధన్యవాదాలు. భూటాన్ తో అద్వితీయమైనటువంటి మరియు సహన శక్తి ని కలిగినటువంటి మైత్రి కి భారతదేశం చాలా ప్రాముఖ్యాన్ని ఆపాదిస్తున్నది. భూటాన్ ప్రజల కు మరియు భూటాన్ ప్రభుత్వానికి తాశి డెలెక్. మన సంబంధాలు ఇప్పటి కన్న మిన్న గా వర్ధిల్లు గాక.’’ అని పేర్కొన్నారు.
శ్రీ లంక ప్రధాని చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ,
‘‘ప్రధాని రాజపక్షె గారు, మీకు ఇవే ధన్యవాదాలు. ఈ సంవత్సరం ప్రత్యేకమైన సంవత్సరం ఎందుకంటే, మన రెండు దేశాలు స్వాతంత్ర్యం తాలూకు 75 సంవత్సరాలు పూర్తి అయినందువల్ల మహోత్సవాన్ని జరుపుకొంటున్నాయి. మన దేశాల ప్రజల మధ్య గల బంధాలు మరింత దృఢతరం అవ్వాలి అని నేను కోరుకొంటున్నాను.’’ అని పేర్కొన్నారు.
In response to a tweet by PM of Israel, the Prime Minister said;
ఇజ్ రాయిల్ ప్రధాని చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ,
‘‘ప్రధాని నఫ్తాలీ బెనెట్ గారు, భారతదేశం యొక్క గణతంత్ర దినానికి గాను మీరు స్నేహపూర్ణమైనటువంటి శుభాకాంక్షలను వ్యక్తం చేసినందుకు గాను మీకు ఇవే ధన్యవాదాలు. గడచిన నవంబరు లో జరిగిన మన సమావేశం నాకు జ్ఞాపకముంది. న్ని నేను ఆప్యాయం గా గుర్తుకు తెచ్చుకొంటున్నాను. భారతదేశం-ఇజ్ రాయిల్ ల మధ్య గల వ్యూహాత్మకమైనటువంటి భాగస్వామ్యం మీ దూరదర్శి దృక్పథం తో సమృద్ధం అవుతూ ఉంటుందని నేను నమ్ముతున్నాను.’’ అని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆహారధాన్యాల నిర్వహణలో ఆధునిక సాంకేతికతలను ఉపయోగించాలి: శ్రీ గోయల్
రైతులు తమ ఉత్పత్తులను ఎఫ్సిఐకి లేదా మరే ఇతర ఏజెన్సీకి విక్రయించుకునే అవకాశం ఉండేలా ఎఫ్సిఐ అన్ని రెవెన్యూ జిల్లాలను కవర్ చేస్తూ మరిన్ని కొనుగోలు కేంద్రాలను ప్రారంభించాలి: శ్రీ గోయల్
ఫుడ్గ్రెయిన్ మేనేజ్మెంట్ మరియు క్వాలిటీ కంట్రోల్లో మరింత పారదర్శకత మరియు కనీస మానవ ఇంటర్ఫేస్ను తీసుకురావడానికి ఆధునిక సాంకేతిక పరిజ్ఞానాన్ని ఉపయోగించాలని కేంద్ర వినియోగదారుల వ్యవహారాలు, ఆహార మరియు ప్రజాపంపిణీ, టెక్స్టైల్స్ మరియు వాణిజ్యం & పరిశ్రమల మంత్రి శ్రీ పీయూష్ గోయల్ లక్నోలో ఫుడ్ కార్పొరేషన్ ఆఫ్ ఇండియా యుపి రీజియన్ కార్యకలాపాలను సమీక్షలో తెలిపారు.
ఫుడ్ కార్పొరేషన్ ఆఫ్ ఇండియా పనితీరును మరింత సమర్ధవంతంగా, ఆధునికంగా మార్చేందుకు అధికారులందరూ తమ సూచనలను పంపాలని ఆయన పిలుపునిచ్చారు. ఆహారధాన్యాల నిర్వహణ రంగంలో తమ నైపుణ్యాన్ని ఉపయోగించాలని మరియు పరిమిత విస్తీర్ణంలో అధిక సామర్థ్యాలను సృష్టించేందుకు గోడౌన్ల మెరుగైన రూపకల్పనను సూచించాలని శ్రీ గోయల్ ఎఫ్సిఐ అధికారులను ఆదేశించారు.
గోధుమలు మరియు వరి సేకరణకు సంబంధించిన సమస్యలపై సమీక్షిస్తూ..దాదాపు అన్ని రెవెన్యూ జిల్లాల పరిధిలో ఎఫ్సిఐ మరిన్ని కొనుగోలు కేంద్రాలను ప్రారంభించాలని, తద్వారా రైతులు తమ ఉత్పత్తులను ఎఫ్సిఐకి లేదా మరేదైనా ఏజెన్సీకి విక్రయించుకునే అవకాశం ఉంటుందని ఆయన ఆదేశించారు. యూపీలోని కొనుగోలు కేంద్రాల్లో ఈ-పాప్ యంత్రాన్ని ఉపయోగించడం అభినందనీయమన్న మంత్రి రైతుల నుంచి కొనుగోలు విధానంలో మరింత పారదర్శకత తీసుకురావడానికి ఇతర రాష్ట్రాల్లో కూడా ఇదే విధానాన్ని అమలు చేయాలని సూచించారు.
ఉత్తరప్రదేశ్లోని డిమాండ్, జనాభా మరియు విస్తారమైన భౌగోళిక ప్రాంతాన్ని దృష్టిలో ఉంచుకుని, గోధుమల మార్కెట్ ధరలు నియంత్రించడానికి ఓపెన్ మార్కెట్ సేల్ స్కీమ్లో ఎక్కువ మొత్తంలో గోధుమలను అందించాలని కేంద్ర మంత్రి ఆదేశించారు.
రాష్ట్రంలోని స్టోరేజీ సామర్థ్యాలను సమీక్షించిన సందర్భంగా శ్రీ గోయల్ మాట్లాడుతూ..ఎఫ్సిఐకి చెందిన అన్ని గోడౌన్ల యాజమాన్య మరియు అద్దె రెండూ అత్యున్నత ప్రమాణాలు కలిగి ఉండాలని తెలిపారు. నాసిరకంగా ఉన్న అన్ని గోడౌన్లను తక్షణమే అవసరమైన మరమ్మతులు చేపట్టి అప్గ్రేడ్ చేయాలని లేకుంటే నియామకం కోసం పరిగణించాలని స్పష్టం చేశారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
ప్లాస్టిక్ ఉత్పత్తి పరిశ్రమల మూసివేత
తక్కువ వినియోగం, చెత్త ఎక్కువగా పోగుచేసే అవకాశం ఎక్కువ ఉన్న ఒకసారి మాత్రమే ఉపయోగించే ప్లాస్టిక్ వస్తువులను 2022 నాటికి గుర్తించి నిషేధిస్తూ 12 ఆగస్టు 2021న ప్లాస్టిక్ వ్యర్ధాల నిర్వహణ సవరణ నియమాలను మంత్రిత్వ శాఖ జారీ చేసింది.
ప్లాస్టిక్ క్యారీ బ్యాకుల విషయానికి సంబంధించి, ప్లాస్టిక్ వ్యర్ధ నిర్వహణ సవరణ నియమాలు, 2021, వాటి ఉత్పత్తి, దిగుమతి, నిల్వలు, పంపిణీ, అమ్మకాలను, డెబ్భై ఐదు మైక్రాన్ల మందంకన్నా తక్కువ ఉన్న ప్లాస్టిక్ క్యారీ బ్యాగుల వినియోగాన్ని 30 సెప్టెంబర్, 2021 నుంచి నిషేధించింది, ఇక నూట ఇరవై ఐదు మైక్రాన్లకన్నా తక్కువ మందం ఉన్న వాటిని 31 డిసెంబర్, 2022 వరకూ మాత్రమే వినియోగించవచ్చని పేర్కొంది. అంతేకాకుండా, ప్లాస్టిక్ వ్యర్ధాల నిర్వహణ నియమాలు, 2016ను సవరణకు అనుగుణంగా, ప్లాస్టిక్ క్యారీ బ్యాగులను లేదా గుర్తించిన ఒకసారి మాత్రమే వినియోగించదగిన ప్లాస్టిక్ వస్తువులను పూర్తిగా లేదా పాక్షికంగా నిషేధించేందుకు నిబంధనలను ప్రవేశపెట్టేందుకు 34 రాష్ట్రాలు, కేంద్రపాలిత ప్రాంతాలు ఉత్తర్వులను, ప్రకటనలను జారీ చేశాయి.
కేంద్ర కాలుష్య నియంత్రణ బోర్డు తన నివేదిక, లక్నో చెత్తకుప్పలు వేసే ప్రాంతంలో మట్టి, జల నాణ్యతపై ప్లాస్టిక్ వ్యర్ధాల విసర్జన ప్రభావం లో, వివిధ వర్గాల ప్లాస్టిక్ ఉత్పత్తులలో ఉండే బ్లీచింగ్ సంకలితాలు, రంగులు, స్టెబిలైజర్లు , పూరకపదార్ధాల కారణంగా ప్లాస్టిక్ వ్యర్ధాలను కుప్పగా విసర్జించడం అన్నది మట్టి నాణ్యతను క్షీణింపచేయడమే కాక, భూగర్భ జల నాణ్యతను కూడా ప్రభావితం చేస్తుందని పేర్కొంది.
ఈ సమాచారాన్ని లోక్సభలో నేడు అడిగిన ఒక ప్రశ్నకు పర్యావరణ, అడవులు, పర్యావరణ మార్పుశాఖ మంత్రి అశ్విని కుమార్ చౌబే సమాధానమిస్తూ వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 13.12 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
13,12,10,500
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 13.12 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
శివమొగ్గలో విమానాశ్రయం వాణిజ్యాని కి, సంధానాని కి ప్రోత్సాహాన్ని ఇవ్వడం తో పాటుగా పర్యటనరంగాన్ని వృద్ధి చెందింపచేస్తుంది: ప్రధాన మంత్రి
కర్నాటక లోని శివమొగ్గ లో విమానాశ్రయం వాణిజ్యాన్ని, సంధానాన్ని పెంచుతుందని, పర్యటన ను కూడా వృద్ధి చెందింప చేస్తుందని ప్రధాన మంత్రి శ్రీ నరేంద్ర మోదీ అన్నారు. శివమొగ్గ నియోజకవర్గం నుండి పార్లమెంటు లో సభ్యునిగా ఉన్న శ్రీ బి.వై. రాఘవేంద్ర చేసిన పలు ట్వీట్ ల కు శ్రీ నరేంద్ర మోదీ ప్రతిస్పందించారు. శ్రీ బి.వై. రాఘవేంద్ర తన ట్వీట్ లలో శివమొగ్గ లో ఒక విమానాశ్రయం ఏర్పడాలనే కల త్వరలోనే నిజం అవుతున్నది అని తెలియ జేశారు. శివమొగ్గ విమానాశ్రయం ఒక్క విమానాశ్రయం గానే పనిచేయడం కాకుండా, మల్ నాడు ప్రాంతం యొక్క పరివర్తనపూర్వక యాత్ర కు మార్గాన్ని కూడాను సుగమం చేస్తుంది.
కర్నాటక లో త్వరలో రూపుదిద్దుకోనున్న శివమొగ్గ విమానాశ్రయాన్ని గురించి ప్రధాన మంత్రి ఒక ట్వీట్ లో -
‘‘శివమొగ్గ లో విమానాశ్రయం వాణిజ్యాన్న, సంధానాన్ని వృద్ధి చెందింపచేయడం తో పాటు పర్యటన ను ప్రోత్సహిస్తుంది.’’ అని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆహారం మరియు ప్రజా పంపిణీ శాఖ మరియు దాని పీ ఎస్ యూ లు/అనుబంధ/సబ్-ఆర్డినేట్ కార్యాలయాలు ప్రత్యేక ప్రచారం 3.0 కింద కార్యకలాపాలను నిర్వహిస్తాయి
ఆహారం మరియు ప్రజా పంపిణీ శాఖ వివిధ ప్రాంతాలలో ఉన్న దాని అనుబంధ కార్యాలయాలైన ఎఫ్ సీ ఐ, సీ డబ్ల్యూ సీ, డబ్ల్యూ డీ ఆర్ ఏ, ఎన్ ఎస్ ఐ, మరియు ఐ జీ ఎం ఆర్ ఐ యి లో పెండింగ్లో ఉన్న విషయాలను పూర్తి చేసేందుకు ప్రత్యేక ప్రచారాన్ని 3.O నిర్వహిస్తోంది. ప్రచార వ్యవధిలో పరిశుభ్రత కోసం తీసుకోవలసిన లక్ష్యాలను గుర్తించడానికి సెప్టెంబర్ 15, 2023 నుండి సన్నాహక దశ ప్రారంభమైంది. 2 అక్టోబర్ 2023 నుండి అమలు దశ ప్రారంభమై 31 అక్టోబర్ 2023 వరకు కొనసాగుతుంది.
ప్రత్యేక ప్రచారం 3.O యొక్క సన్నాహక దశ ప్రారంభం నుండి, డిపార్ట్మెంట్ దాని అనుబంధ కార్యాలయాలతో పాటు దేశవ్యాప్తంగా 1256 పరిశుభ్ర స్థలాలను గుర్తించింది. సమీక్షా సమావేశాల సందర్భంగా, సెక్రటరీ డి ఎఫ్ పీ డీ ప్రచారం కోసం చేపట్టిన కార్యకలాపాల పురోగతిని చర్చించారు. డి ఎఫ్ పీ డీ మరియు దాని అనుబంధ కార్యాలయాల సీనియర్ అధికారులందరినీ ప్రచార వ్యవధిలో లక్ష్యాన్ని సాధించడానికి వారి ఉత్తమ ప్రయత్నాలను అందించడానికి అవగాహన కల్పించారు. సెక్రటరీ డి ఎఫ్ పీ డీ సింగిల్ యూజ్ ప్లాస్టిక్ని మానేసి, చెత్త రహిత భారతదేశాన్ని సృష్టిస్తామని స్వచ్ఛతా ప్రతిజ్ఞ ఈ శాఖలోని అధికారులందరితో చేయించారు. జాయింట్ సెక్రటరీ కార్యాలయ ప్రాంగణంలో గుర్తించబడిన అన్ని పరిశుభ్రత స్థలాలను పరిశీలించారు. కార్యాలయ ఆవరణలో కనిపించే పరిశుభ్రతను నిర్ధారించడానికి డిపార్ట్మెంట్ ఉద్యోగులు / అధికారులు అందరూ తమ శాయశక్తులా కృషి చేయాలని అభ్యర్థించారు. నోడల్ అధికారులు రోజువారీ పురోగతిని పర్యవేక్షిస్తున్నారు. డీ ఏ ఆర్ పీ జీ ద్వారా హోస్ట్ చేయబడిన ఎస్ సీ పీ డి ఎం పోర్టల్లో పురోగతి అప్లోడ్ చేస్తారు. అన్ని పీ ఎస్ యూ లు/అనుబంధ/సబ్-ఆర్డినేట్ కార్యాలయాలు ప్రచారంలో ఉత్సాహంగా పాల్గొంటాయి. దీనిని పరిశుభ్రత పండుగగా జరుపుకుంటున్నాయి.
ఇప్పటి వరకు లక్ష్యాలను గుర్తించడంలో గొప్ప విజయం సాధించింది. ఈ సంవత్సరం చెత్త పారవేసిన తర్వాత చాలా స్థలం ఖాళీ అవుతుందని అంచనా.చెత్త అమ్మకం ద్వారా తగిన ఆదాయం సంపాదించబడుతుంది. అమలు దశలో ఉన్న షెడ్యూల్ ప్రకారం 1,94,542 భౌతిక రికార్డులు/ఫైళ్లు సమీక్ష కోసం గుర్తించారు. పీ ఎం ఓ / ఎం పీ /రాష్ట్ర ప్రభుత్వాలు/ఐ ఎం సీ మరియు పౌర సమస్యలు మరియు పార్లమెంట్ హామీల నుండి పెండింగ్లో ఉన్న అన్ని సూచనలను అమలు చేసేందుకు ప్రయత్నాలు చేస్తారు. సన్నాహక దశలో గుర్తించబడిన చెత్త మరియు అనవసరమైన అంశాలు జీ ఎఫ్ ఆర్ లో సూచించిన విధానం ప్రకారం పారవేస్తారు. ఈ విభాగం యొక్క అధికారిక సోషల్ మీడియా హ్యాండిల్ మరియు దాని అనుబంధ సంస్థ ద్వారా X లో ప్రచారంపై అవగాహన కల్పించడానికి 292 కంటే అధికంగా ట్వీట్లు పోస్ట్ చేసారు. ఈ శాఖ నిర్ధేశించిన లక్ష్యాలను సాధించే దిశగా ప్రచారం జోరుగా సాగుతోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 177.79 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 85,680
మొత్తం కేసుల్లో క్రియాశీల కేసులు 0.20%
ప్రస్తుత రికవరీ రేటు 98.60%
గత 24 గంటల్లో 14,123 మంది కోలుకున్నారు. దీంతో, కోలుకున్నవారి మొత్తం సంఖ్య 4,23,38,673 కు పెరిగింది.
గత 24 గంటల్లో 7,554 కొత్త కేసులు నమోదయ్యాయి.
రోజువారీ పాజిటివిటీ రేటు 0.96%
వారపు పాజిటివిటీ రేటు 1.06%
గత 24 గంటల్లో చేసిన 7,84,059 కొవిడ్ పరీక్షలతో కలిపి ఇప్పటివరకు 76.91 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమం కింద 30.16 కోట్ల వాక్సిన్ డోస్లు వేయడం జరిగింది.
(గత 24 గంటలలో దేశంలో 64.89 లక్షల వాక్సిన్ డోస్లు వేశారు.
గత 24 గంటలలో 54.069 కోవిడ్ పాజిటివ్ కొత్త కేసులు నమోదయ్యాయ.
ఇండియాలో క్రియాశీల కోవిడ్ కేసుల సంఖ్య 6,27,057 కు పడిపోయింది.
దేశంలో ఇప్పటివరకూ 2,90,63,740 మంది కోవిడ్ నుంచి కోలుకున్నారు.
గత 24 గంటలలో కోవిడ్ నుంచి 68,885 మంది కోలుకున్నారు.
వరుసగా 42 వ రోజు కోవిడ్ కొత్త కేసుల కన్నా , కోవిడ్ నుంచి కోలుకున్న వారిసంఖ్య ఎక్కువగా ఉంది.
కోవిడ్ నుంచి కోలుకున్న వారి శాతం 96.61 శాతానికి పెరిగింది.
వారపు పాజిటివిటీ రేటు 5 శాతం కన్న తక్కువ వద్దే కొనసాగుతున్నది. ప్రస్తుతం ఇది 3.04 శాతం వద్ద ఉంది.
రోజువారి పాజిటివిటీ రేటుఉ 2.91 శాతంగా ఉంది. వరుసగా 17 రోజులుగా ఇది 5 శాతం కన్న తక్కువగా ఉంది.
దేశంలో కోవిడ్ పరీక్షలను గణనీయంగా పెంచారు. ఇప్పటివరకు నిర్వహించిన మొత్తం పరీక్షలు 39.78 కోట్లు.
ఆయుష్
సూర్య నమస్కార్: మకర సంక్రాంతి రోజు నిర్వహించనున్న మొట్టమొదటి విశ్వవ్యాప్త ప్రదర్శనలో పాలుపంచుకోనున్న కోటి మంది
ఆజాదీ కా అమృత్ మహోత్సవ్ వేడుకల సందర్భంగా మకర సంక్రాంతి పండుగ రోజున ఆయుష్ మంత్రిత్వ శాఖ తొలిసారిగా సూర్య నమస్కార్ ప్రదర్శన కార్యక్రమాన్ని నిర్వహించనుంది, ఇందులో సుమారు 10 మిలియన్ల మంది ప్రజలు పాల్గొననున్నారు. ఈ సందర్భంగా ఆయుష్ మంత్రిత్వ శాఖ మంత్రి శ్రీ సర్బానంద సోనోవాల్ ప్రజలను ఉద్దేశించి సూర్య నమస్కారం గురించి సందేశం ఇవ్వనున్నారు. ఆ తర్వాత ఆయుష్ శాఖ సహాయ మంత్రి డాక్టర్ ముంజ్పరా మహేంద్రభాయ్ కాళూభాయ్ ఈ సూర్యనమస్కార
కార్యక్రమం గురించి తన ఆలోచనలను పంచుకోనున్నారు. ఇటీవలి కరోనా కేసుల పెరుగుదలను దృష్టిలో ఉంచుకుని ఆయుష్ మంత్రిత్వ శాఖ.. ఇంటి నుండి 'సూర్య నమస్కార్' చేయాలని మరియు రిజిస్ట్రేషన్ కోసం ఉపయోగించే లింక్లపై వీడియోలను అప్లోడ్ చేయాలని సూచించింది. ఉదయం 7:00 నుండి 7:30 వరకు 13 రౌండ్లలో ప్రత్యక్ష సూర్య నమస్కార్ దూరదర్శన్లో నిర్వహించబడుతుంది. ఈ కార్యక్రమంలో ప్రముఖ యోగా మాస్టర్లు మరియు విశ్వవ్యాప్త యోగా సంస్థల గురువులు కూడా తమ సందేశాలను పంచుకుంటారు. ఈ కార్యక్రమంలో ఆయుష్ మంత్రిత్వ శాఖ కార్యదర్శి శ్రీ వైద్య రాజేష్ కొటేచా, ఎండీఎన్ఐవై సంస్థ
డైరెక్టర్ డాక్టర్ ఐ.వి. బసవరడ్డి కూడా ప్రసంగించనున్నారు.
ఆయుష్
ఆయుష్ మంత్రిత్వ శాఖలో పూర్తి స్థాయిలో అమలు జరుగుతున్న పరిశుభ్రత ప్రత్యేక ప్రచారం 3.0
ప్రత్యేక ప్రచారం 3.0 మొదటి వారంలో 83 శాతం ప్రజా ఫిర్యాదుల అప్పీళ్లు పరిష్కరించిన మంత్రిత్వ శాఖ
ఆయుష్ మంత్రిత్వ శాఖలో పరిశుభ్రత ప్రత్యేక ప్రచారం 3.0 పూర్తి స్థాయిలో అమలు జరుగుతోంది. పరిశుభ్రతకు, పనితీరు మెరుగు పరిచే అంశాలకు ప్రాధాన్యత ఇస్తూ ప్రత్యేక ప్రచారం 3.0 కింద ఆయుష్ మంత్రిత్వ శాఖ కార్యక్రమాలు అమలు చేస్తోంది. కార్యక్రమంలో ప్రజా ఫిర్యాదుల పరిష్కారానికి ప్రాధాన్యత ఇవ్వాలని నిర్ణయించిన మంత్రిత్వ శాఖ వారం రోజుల వ్యవధిలో  లక్ష్యంలో 83 శాతం లక్ష్యం సాధించింది. అదేవిధంగా, ఈ వారంలో ప్రజా ఫిర్యాదుల కింద 65% లక్ష్యం సాధించింది
దేశవ్యాప్తంగా అమలు జరుగుతున్న కార్యక్రమాన్ని మంత్రిత్వ శాఖలో పెండింగ్ లో ఉన్న అంశాలను ఆయుష్ మంత్రిత్వ శాఖ గుర్తించింది. పార్లమెంట్ సభ్యుల నుంచి అందిన 30 సూచనలు, పార్లమెంట్ లో ఇచ్చిన 17 హామీలు, రాష్ట్ర ప్రభుత్వం నుంచి అందిన ఒక ప్రతిపాదన,75 ప్రజా ఫిర్యాదులు, ప్రధానమంత్రి కార్యాలయం నుంచి మూడు సూచనలు, 21 అప్పీళ్లు, 305 ఫైళ్లు పెండింగ్ లో ఉన్నాయని సన్నాహక కార్యక్రమంలో మంత్రిత్వ శాఖ గుర్తించింది. పెండింగ్ సమస్యల పరిష్కారానికి చర్యలు ప్రారంభించిన ఆయుష్ మంత్రిత్వ శాఖ ప్రజా ఫిర్యాదుల అప్పీల్ , ప్రజా ఫిర్యాదుల పరిష్కారంలో గణనీయమైన పురోగతి సాధించింది. గుర్తించిన 24 ప్రజా ఫిర్యాదుల అప్పీళ్లలో 20 అప్పీళ్లు ఈ వారంలో పరిష్కారం అయ్యాయి. అదేవిధంగా ప్రజల నుంచి అందిన 75 ఫిర్యాదుల్లో 49 ఫిర్యాదులను అధికారులు పరిష్కరించారు. ప్రధానమంత్రి కార్యాలయం నుంచి అందిన 3 సూచనల్లో 2 సూచనలు అమలు జరిగాయి. . ప్రత్యేక ప్రచారం 3.0 కింద నిర్ణయించుకున్న అన్ని ఇతర లక్ష్యాలను సాధించడానికి ఆయుష్ మంత్రిత్వ శాఖ సమన్వయంతో పని చేస్తోంది.
ప్రత్యేక ప్రచారం 3.0 అధికారికంగా 15 సెప్టెంబర్ 2023న ప్రారంభమయ్యింది. దేశవ్యాప్తంగా పరిశుభ్రత లక్ష్యాలను సాధించడానికి అమలు చేయాల్సిన కార్యక్రమాలను సన్నాహక దశలో గుర్తించారు. అక్టోబర్ 2వ తేదీ నుంచి ప్రచారం అమలు దశ ప్రారంభమైంది.కార్యాలయాలలో స్థల నిర్వహణ, పనితీరు మెరుగుపరచడానికి కార్యక్రమంలో ప్రాధాన్యత ఇస్తారు. అత్యున్నత పరిశుభ్రత ప్రమాణాలను సాధించడానికి, సమస్యల పరిష్కారానికి ప్రచారం 3.0 లో అత్యంత ప్రాధాన్యత ఇవ్వాలని ప్రభుత్వం నిర్ణయించింది.
కార్యక్రమంలో భాగంగా మంత్రిత్వ శాఖ కార్యాలయంలో పనికిరాని వస్తువులు తొలగించి ఎక్కువ స్థలాన్ని అందుబాటులోకి తేవడం,కార్యాలయ ప్రాంగణాలను సుందరీకరించదానికి ప్రాధాన్యత ఇస్తారు.దీనివల్ల పని వాతావరణం మెరుగు పది ఉద్యోగుల ఉత్పాదకత పెరుగుతుంది.
స్వచ్ఛత హి సేవ పక్వాడా లో భాగంగా ఆయుష్ మంత్రిత్వ శాఖ అధికారులు, ఉద్యోగులు స్వచ్ఛత ప్రతిజ్ఞ తీసుకున్నారు. చెత్త రహిత భారతదేశం నిర్మాణానికి కృషి చేస్తామని ప్రకటించారు. లక్ష్యాన్ని చేరుకోవడానికి తమ వంతు కృషి చేయాలని మంత్రిత్వ శాఖ సీనియర్ అధికారులందరినీ ఆదేశించింది. రోజువారీ పురోగతిని ప్రత్యేక బృందం పర్యవేక్షిస్తుంది. సంస్థలు, సంస్థలు, కౌన్సిల్లు తమ ప్రాంగణాలు, పరిసరాలు, బస్టాండ్లు, పార్కులు, ఔషధ తోటలు , సరస్సులు, చెరువులు మొదలైన బహిరంగ ప్రదేశాలను శుభ్రపరిచాయి. సీనియర్ అధికారులు, సిబ్బంది ఆయుష్ భవన్, పరిసరాలను శుభ్రం చేశారు. .
స్వచ్ఛత కార్యక్రమాన్ని అమలు చేయాలని ఆయుష్ మంత్రిత్వ శాఖ వివిధ రాష్ట్రాలు/కేంద్రపాలిత ప్రాంతాలు , పరిశోధన సంస్థలు, జాతీయ సంస్థలు,అనుబంధ సంస్థలకు సూచనలు జారీ చేసింది. . పెండింగ్లో ఉన్న సమస్యల పరిష్కారానికి గతంలో అమలు చేసిన చర్యలు లక్ష్యాల మేరకు అమలు జరిగాయి. మొత్తం ర్యాంకింగ్లో మంత్రిత్వ శాఖ తన ర్యాంకింగ్ మెరుగు పరచుకుంటుందని ఆశిస్తున్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
కొన్ని సర్వేలు, క్విజ్ల రూపంలో సబ్సిడీలు/బహుమతులు అందజేస్తామంటూ మోసపూరిత యుఆర్ఎల్/ వెబ్సైట్ ప్రకటనల విషయమై ప్రజలను హెచ్చిరించిన భారత తపాలా శాఖ
కొన్ని సర్వేలు, క్విజ్ల ద్వారా ప్రభుత్వ రాయితీల్ని అందజేస్తున్నట్లు పేర్కొంటూ.. చిన్నచిన్న యుఆర్ఎల్లు, వివిధ వెబ్పైట్ల చిరునామాలను వాట్సాప్, టెలిగ్రామ్, ఇన్స్టాగ్రామ్ వంటి సామాజిక మాధ్యమాలు, ఈ మెయిల్స్ / ఎస్ఎంఎస్ ద్వారా ప్రజలకు తెలియజేస్తూ వారిని తప్పుదోవ పట్టిస్తున్న అంశాన్ని భారత తపాలా శాఖ కొన్ని రోజులుగా గమనిస్తోంది. సర్వేల ఆధారంగా సబ్సిడీలు, బోనస్ లేదా బహుమతులు ప్రకటించడం వంటి కార్యకలాపాలలో భారతీయ తపాలా శాఖకు ఎలాంటి ప్రమేయం లేదని మేము దేశ పౌరులకు తెలియజేయాలనుకుంటున్నము. అటువంటి నోటిఫికేషన్లు/ మెసేజ్లు/ ఈమెయిల్లను స్వీకరించి ప్రజలకు అటువంటి నకిలీ, బూటకపు సందేశాలను ఏమాత్రం విశ్వసించవద్దని, ప్రతిస్పందించవద్దని.. వారితో వ్యక్తిగత వివరాలను పంచుకోవద్దని భారత తపాలా శాఖ అభ్యర్థించింది. పుట్టిన తేదీ, ఖాతా నంబర్లు, మొబైల్ నంబరు, పుట్టిన ప్రదేశం & ఓటీపీ వంటి వ్యక్తిగత గుర్తింపు సమాచారాన్ని ఇతరులతో పంచుకోవద్దని కూడా అభ్యర్థించబడింది. ఇలాంటి యుఆర్ఎల్లు / లింక్లు / వెబ్సైట్లను తీసివేయడానికి నిరోధించడానికి భారత తపాలా శాఖ తన యంత్రాంగాల ద్వారాఅవసరమైన చర్యలను తీసుకుంటోంది. పైన తెలిపన విధంగా ఏదైనా నకిలీ మెసేజ్లు / నకిలీ సందేశాలు / కమ్యూనికేషన్లు / లింక్లను విశ్వసించవద్దని, ఇలాంటి వాటికి ప్రతిస్పందించవద్దని ప్రజలను మరోసారి పెద్ద ఎత్తున భారత తపాలా శాఖ అభ్యర్థించింది.
రక్షణ మంత్రిత్వ శాఖ
అండమాన్ నికోబార్ కమాండ్లో ‘ఆజాది కా అమృత్ మహోత్సవ్’ వేడుకలు
ముఖ్యాంశాలు:
· అండమాన్ నికోబార్ దీవులలోని 50 మారుమూల ద్వీపాలలో జెండా ఎగరవేసి జాతీయ గీతాన్ని పాడటం
· ఐఎన్ఎస్ బాజ్ స్వాతంత్ర్య దినోత్సవ వేడుకల్లో పాల్గొంది
· ఎఎన్సికు చెందిన 75 మంది సిబ్బంది వివిధ కార్యక్రమాలలో పాల్గొన్నారు
దేశంలోని ఏకైక జాయింట్ ఫోర్సెస్ కమాండ్ అండమాన్ నికోబార్ కమాండ్  75 వ స్వాతంత్ర్య దినోత్సవాన్ని పురస్కరించుకుని అండమాన్ నికోబార్ దీవుల్లోని 50 మారుమూల ద్వీపాలలో జాతీయ జెండాను ఆవిష్కరించి జాతీయ గీతాన్ని ఆలపించింది. 2021 ఆగస్టు 13-15 మధ్య కమాండ్కు చెందిన అన్ని భాగాల ద్వారా అనగా ఇండియన్ ఆర్మీ, ఇండియన్ నేవీ, ఇండియన్ ఎయిర్ ఫోర్స్ మరియు ఇండియన్ కోస్ట్ గార్డ్ ద్వారా జెండా ఆవిష్కరణ వేడుక జరిగింది. అండర్సన్ ద్వీపం, క్లైడ్ ద్వీపం, గ్రబ్ ద్వీపం, ఇంటర్వ్యూ ద్వీపం, నార్త్ సింక్యూ ద్వీపం, నార్త్ రీఫ్ ద్వీపం, సౌత్ సింక్యూ ద్వీపం మరియు సౌత్ రీఫ్ ద్వీపంలో కూడా జాతీయ జెండాను ఎగురవేశారు.
అండమాన్ మరియు నికోబార్ దీవుల నుండి ఐఎన్ఎస్ బాజ్ స్వాతంత్ర్య దినోత్సవ వేడుకల్లో పాల్గొన్నారు. జాతీయ జెండాను ఎగురవేశారు మరియు ఐఎన్ఎస్ బాజ్లో జాతీయ గీతాన్ని ఆలపించారు. ఇందులో ఏఎన్సిలోని నాలుగు భాగాల నుండి 75 మంది సిబ్బంది పాల్గొన్నారు. సైనిక సంప్రదాయాల ప్రకారం ఉమ్మడిగా డ్రిల్ కూడా నిర్వహించారు.
పౌర విమానయాన మంత్రిత్వ శాఖ
పెరిగిన అంతర్జాతీయ ప్రయాణీకుల సంఖ్య
2022 తొలి త్రైమాసికం కంటే 2023 మొదటి త్రైమాసికంలో 88% వృద్ధి
అందుబాటులో ఉన్న తాత్కాలిక గణాంకాల ప్రకారం, 2023 మొదటి త్రైమాసికంలో భారతీయ & విదేశీ విమానాల ద్వారా ప్రయాణించిన ప్రయాణీకుల సంఖ్య 2022 మొదటి త్రైమాసికం కంటే దాదాపు 88% పెరిగింది.
కొవిడ్-19 ఆంక్షల కారణంగా అంతర్జాతీయ ప్రయాణీకుల సంఖ్య తగ్గింది. అంతర్జాతీయ వాణిజ్య విమానాల కార్యకలాపాలను 27.03.2022 నుంచి తిరిగి ప్రారంభించిన తర్వాత, విమాన ప్రయాణికుల సంఖ్య మెరుగుపడింది.
అందుబాటులో ఉన్న తాత్కాలిక గణాంకాల ప్రకారం, అంతర్జాతీయ ప్రయాణీకుల కోసం షెడ్యూల్ చేసిన దేశీయ విమానయాన సంస్థల మార్కెట్ వాటా పెరగలేదు.
దేశీయ & అంతర్జాతీయ ప్రయాణీకులను ఆకర్షించడానికి, దేశంలో విమానయాన పరిశ్రమను ప్రోత్సహించడానికి కేంద్ర ప్రభుత్వం ఈ కింది చర్యలు చేపట్టింది:
 దేశీయ రంగంలో ప్రాంతీయ అనుసంధానం పెంచడానికి పౌర విమానయాన మంత్రిత్వ శాఖ ఉడాన్ పథకాన్ని నిర్వహిస్తోంది.
 అంతర్జాతీయ విభాగంలో, భారతదేశంలోని 18 పర్యాటక ప్రాంతాలు సార్క్ , ఆసియా దేశాలకు అందుబాటులో ఉన్నాయి. ఆ పర్యాటక ప్రాంతాలకు భారతదేశ విమానాలు, సార్క్, ఆసియా దేశాల విమానాలు అపరిమిత సర్వీసులు అందిస్తున్నాయి. దీనికి అదనంగా, జాతీయ పౌర విమానయాన విధానం-2016 ప్రకారం, పరస్పర ఒప్పందం ప్రాతిపదికన, సార్క్ దేశాలు సహా దిల్లీ నుంచి 5000 కిలోమీటర్ల దూరంలో ఉన్న దేశాల విమాన రాకపోకలకు కేంద్ర ప్రభుత్వం అనుమతి ఇచ్చింది. ఇందులో భాగంగా, ఇప్పటి వరకు, భారతదేశం & 23 దేశాల మధ్య అపరిమిత సర్వీసులు నడుస్తున్నాయి.
పౌర విమానయాన శాఖ సహాయ మంత్రి జనరల్  వి.కె.సింగ్ , ఈ రోజు లోక్సభలో ఒక ప్రశ్నకు లిఖితపూర్వక సమాధానం రూపంలో ఈ సమాచారాన్ని అందించారు.
నూతన మరియు పునరుత్పాదక శక్తి మంత్రిత్వ శాఖ
నూతన మరియు పునరుత్పాదక ఇంధన మంత్రిత్వ శాఖ కార్యదర్శిగా బాధ్యతలు స్వీకరించిన శ్రీ ఇందూ శేఖర్ చతుర్వేది
నూతన మరియు పునరుత్పాదక ఇంధన మంత్రిత్వ శాఖ కొత్త కార్యదర్శిగా శ్రీ ఇందూ శేఖర్ చతుర్వేది  ఈ రోజు బాధ్యతలు స్వీకరించారు. శ్రీ చతుర్వేది 1987 బ్యాచ్ ఐఏఎస్ అధికారి. ఈయన జార్ఖండ్ క్యాడర్కు చెందిన ఐఏఎస్ అధికారి. శ్రీ ఆనంద్ కుమార్ సాంస్కృతిక మంత్రిత్వ శాఖ కార్యదర్శి బాధ్యతలు చేపట్టిన తరువాత ఆయన స్థానంలో ఇప్పుడు శ్రీ ఇందూ శేఖర్ చతుర్వేది నూతన మరియు పునరుత్పాదక ఇంధన మంత్రిత్వ శాఖ కొత్త కార్యదర్శిగా
బాధ్యతలు స్వీకరించారు. ఈ రోజు అధికారికంగా బాధ్యతలు స్వీకరించిన తరువాత శ్రీ చతుర్వేది మంత్రిత్వ శాఖ సీనియర్ అధికారులను కలుసుకున్నారు. మంత్రిత్వ శాఖ ముందు ఉన్న పని మరియు వివిధ సమస్యలను గురించి వారిని అడిగి తెలుసుకున్నారు. ఇక్కడ నియామకానికి ముందు శ్రీ చతుర్వేది జార్ఖండ్ రాష్ట్ర ప్రభుత్వ వాతావరణ మరియు అటవీ మంత్రిత్వ శాఖ అదనపు ప్రధాన కార్యదర్శి, అదనపు కార్యదర్శి  గా విధులు నిర్వర్తించారు. శ్రీ చతుర్వేది ఐఐటీ- కాన్పూర్ నుండి ఎలక్ట్రికల్ ఇంజినీరింగ్ లో బీటెక్, హార్వర్డ్ విశ్వవిద్యాలయంలో  అంతర్జాతీయ అభివృద్ధి అంశంపై పీజీ విద్యను అభ్యసించారు. జార్ఖండ్ రాష్ట్ర ప్రభుత్వం మరియు భారత ప్రభుత్వంలో క్షేత్ర, విధాన స్థాయిలలోని వివిధ హోదాల్లో ఆయన పని చేశారు. దీనికి తోడు ప్రధాన మంత్రి కార్యాలయం, ఆర్థిక వ్యవహారాల శాఖ, ఆర్థిక శాఖల్లోనూ జాయింట్ సెక్రటరీ లేదా సమానమైన హోదాలో శ్రీ చతుర్వేది సేవలందించారు. ప్రణాళిక సంఘం, వ్యవసాయ మంత్రిత్వ శాఖ, వ్యక్తిగత వ్యవహారాలు ప్రజా ఫిర్యాదు మరియు పింఛన్లు వంటి వివిధ మంత్రిత్వ శాఖల్లో కూడా పనిచేసిన విస్తృత అనుభవం శ్రీ చతుర్వేది సొంతం. శ్రీ చతుర్వేది ఫైనాన్షియల్ మేనేజ్మెంట్, కమ్యూనిటీ మొబిలైజేషన్ మరియు పార్టిసిపేటరీ మేనేజ్మెంట్ టెక్నిక్స్లో కూడా శిక్షణ పొందారు.
(Visitor Counter : 195
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 179.72 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 42,219
మొత్తం కేసుల్లో క్రియాశీల కేసులు 0.10%
ప్రస్తుత రికవరీ రేటు 98.70%
గత 24 గంటల్లో 6,208 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,26,328 కు పెరిగింది.
గత 24 గంటల్లో 4,194 కొత్త కేసులు నమోదయ్యాయి.
రోజువారీ పాజిటివిటీ రేటు 0.52%
వారపు పాజిటివిటీ రేటు 0.55%
గత 24 గంటల్లో చేసిన 8,12,365 కొవిడ్ పరీక్షలతో కలిపి ఇప్పటివరకు 77.68 కోట్ల పరీక్షలు చేశారు.
రక్షణ మంత్రిత్వ శాఖ
శ్రీలంకలో రెండు రోజుల పర్యటన పూర్తి చేసుకుని భారత్ బయలు దేరిన ఐఎన్ఎస్ దిల్లీ
శ్రీలంకలో రెండు రోజుల పర్యటన తర్వాత, ఐఎన్ఎస్ దిల్లీ ఇవాళ కొలంబో నుంచి భారత్ బయలుదేరింది.
పర్యటన సమయంలో, భారత్-శ్రీలంక నౌకాదళాల సిబ్బంది మధ్య ఉమ్మడి ప్రయోజనాలు ఉన్న సహకార కార్యక్రమాలు, పరస్పర శిక్షణలు జరిగాయి. క్రో ఐలాండ్ బీచ్లో పారిశుద్ధ్య కార్యక్రమాన్ని కూడా రెండు నౌకాదళాల సిబ్బంది చేపట్టారు. 200 మందికి పైగా ఎన్సీసీ క్యాడెట్లు, 500 మంది స్థానిక సందర్శకులకు ఐఎన్ఎస్ దిల్లీని సందర్శించే అవకాశాన్ని భారత నౌకాదళ సిబ్బంది కల్పించారు.
పశ్చిమ నౌకాదళం కమాండర్, రియర్ అడ్మిరల్ సురేష్ డి సిల్వాతో ఐఎన్ఎస్ దిల్లీ కమాండింగ్ ఆఫీసర్ సమావేశం నిర్వహించారు. 1987-91 కాలంలో, ఐపీకేఎఫ్ కార్యకలాపాల్లో పాల్గొని శ్రీలంకలో ప్రాణత్యాగం చేసిన భారతీయ సైనికులకు గౌరవసూచకంగా ఐపీకేఎఫ్ స్మారక చిహ్నం వద్ద పుష్పగుచ్ఛం ఉంచి నివాళులు అర్పించారు.
మిత్ర దేశాలకు అవసరమైన వైద్య సామగ్రిని అందించడానికి భారతదేశం చేపట్టిన 'ఆరోగ్య మైత్రి' కార్యక్రమంలో భాగంగా, శ్రీలంకలోని భారత హై కమిషనర్ శ్రీ గోపాల్ బాగ్లే, శ్రీలంక పార్లమెంటు సభాపతికి అత్యాధునిక ఆరోగ్య మైత్రి క్యూబ్ను అందించారు. ఐఎన్ఎస్ దిల్లీలో జరిగిన విందు కార్యక్రమంలో క్యూబ్ను అందజేశారు. ఈ వైద్య కూబ్లను ప్రాజెక్ట్ భీష్మ్  కింద దేశీయంగా అభివృద్ధి చేశారు. శ్రీలంక పార్లమెంటు సభాపతితో పాటు, శ్రీలంక ఓడరేవులు, నౌకా రవాణా శాఖ మంత్రి, అటార్నీ జనరల్, రక్షణ శాఖ కార్యదర్శి, త్రివిధ దళాల అధిపతులు సహా సీనియర్ అధికారులు ఈ విందు కార్యక్రమంలో పాల్గొన్నారు.
ఐఎన్ఎస్ దిల్లీ, ఎస్ఎల్ఎన్ షిప్ విజయబాహు మధ్య కొలంబో సముద్రంలో జరిగిన విన్యాసాలతో ఈ పర్యటన ముగిసింది.
__
(Visitor Counter : 80
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 102.94 కోట్ల డోసులను అందించారు.
గత 24 గంటల్లో 12,428 కొత్త కేసులు నమోదయ్యాయి. ఇది 238 రోజుల కనిష్ట స్థాయి.
రికవరీ రేటు 98.19% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 15,951 మంది కోలుకున్నారు. దీంతో, కోలుకున్నవారి మొత్తం సంఖ్య 3,35,83,318 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.48% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,63,816. ఇది 241 రోజుల కనిష్ట స్థాయి.
వారపు పాజిటివిటీ రేటు  గత 32 రోజులుగా 2% కన్నా తక్కువగా ఉంది.
రోజువారీ పాజిటివిటీ రేటు  గత 22 రోజులుగా 2% కన్నా తక్కువగా ఉంది.
ఇప్పటివరకు 60.19 కోట్ల కొవిడ్ పరీక్షలు చేశారు.